OzLabs/hebrew-wiki-articles huggingface dataset:
רופא במצוקה

רופא במצוקה (באנגלית: Doctor in Distress) הוא סרט קומדיה בריטי משנת 1963 בבימויו של ראלף תומאס עם דירק בוגרד, סמנתה אגר, ברברה מארי וג'יימס רוברטסון ג'סטיס בתפקידים הראשיים.

התסריט נכתב בהשראת דמויות מספרי "הדוקטור" של ריצ'רד גורדון . זה החמישי בסדרת סרטי "הדוקטור". גם כאן מופיע דירק בוגרד בתפקיד ד"ר ספארו וג'יימס רוברטסון ג'סטיט בתוך מנהל המחלקה העצבני שלו.

==תקציר העלילה==
סימון ספארו (דירק בוגרד) הוא כירורג צעיר במחלקתו של סר לנסלוט פראט (ג'יימס רוברטסון ג'סטיס). לבית החולים מגיעה צעירה יפהפייה בשם דיליה מאלורי (סמנתה אגר). הרופאים במיון מנסים להתחיל אתה אבל סימון מנצח. הוא מסיע אותה לדירתה ומסתבר שהיא שחקנית מתחילה שעומדת לקבל תפקיד בסרט של המפיק הארי (ליאו מק'קרן) המופק ברומא.

פראט מתגרה בסימון בעת ביקור רופאים. הוא טיפוס עצבני, רגזן ועב כרס. הוא נמצא במצוקה - רווק מבוגר שמתקשה למצוא בת זוג. כאשר הוא מחליק ונפגע בגבו, מטפלת בו
הפיזיותרפיסטית הראשית אייריס מרצ'נט (ברברה מאריי), הוא רוצה להתחתן אתה ומבקש עצות מסימון. סימון מציע לו להיכנס לקליניקת ספורט ובריאות כדי לרדת במשקל, לאכול אוכל בריאות ולעשות ספורט.

כל זה לא מצליח. פראט חושד שיש לה מישהו, שולח חוקר פרטי ואחר כך בולש בעצמו אחריה אך ללא תוצאות.

סימון מבקר בדירתה של דיליה ומצא שם את האחיות הלגה וסוניה (מילן דמונז'ו). דיליה לבסוף חוזרת לבית החולים וסימון ממשיך לחזר אחריה. פראט מגלה שאייריס מאוהבת במטופל שלה הצעיר והיפה מייג'ור טומי פרנץ' (דונלד יוסטון) וחודל מניסיונות החיזור שלו.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|דירק בוגרד
|סימון ספארו
|רופא
|-
|ג'יימס רוברטסון ג'סטיס
|סר לנסלוט ספראט
|כירורג בכיר
|-
|סמנתה אגר
|דיליה מלורי
|שחקנית
|-
|ברברה מאריי
|אייריס מרצ'נט
|פיזיותרפיסטית
|-
|דונלנד יוסטון
|מייג'ור טומי פרנץ'
|פצוע
|-
|ליאו מק'קרן
|הארי
|מפיק סרטים
|-
|מילן דמונז'ו
|סוניה/הלגה
|אחיות
|}

==קישורים חיצוניים==

*[https://www.youtube.com/watch?v=mN3EQcOM8m8 קדימון לרופא במצוקה], באתר יוטיוב
*[https://www.youtube.com/watch?v=g7JgYVgqvwQ&t=1098s רופא המצוקה], באתר יוטיוב

==הערות שוליים==

קטגוריה:סרטי 1963
קטגוריה:סרטי קומדיה בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי ספרים
קטגוריה:סרטים על רפואה
קטגוריה:סרטי קומדיה רומנטית
סנדוויץ' ברכה

סנדוויץ' ברכה הוא חנות כריכים (סנדוויצ'ים) בשכונת הדר שבחיפה.
המקום הוא אחד ממוסדות האוכל הוותיקים והמוכרים בעיר ומגיעים אליו מכל רחבי ישראל.

==היסטוריה==
אמנון צידון, שניהל את קבוצות הכדורגל מכבי חיפה והפועל חיפה ובערוב ימיו גם עיתונאי, היה דמות ידועה ומוכרת בחיפה. הוא פתח את החנות בשנת 1970, כדוכן לממכר כריכים ברחוב שבתאי לוי בשכונת הדר.

ברכה שמואלי שנולדה וגדלה ברחוב גדעון בעיר, הכירה את צידון שהיה חבר של אחיה ועבדה בחנות מיום הקמתה. כעבור כמה שנים, קנה לה אחיה את החנות והיא מפעילה אותו מאז יחד עם ביתה סיגי.
ברכה נודעת בשל יחס "המזלזל" ללקוחותיה, אותם היא נוהגת להקניט ולעקוץ בחיבה. בשל כך, זכה המקום לאוהדים רבים ולתשומת לב נרחבת.

בחנות מיוצרים כמעט כל חומרי הגלם בהם כיכרות הלחם, הרטבים שמיר, טרטר, חריף, חרדל ומיונז.

המקום מגיש כריכים חמים בלחם מיוחד שנאפה במקום וטעמו מזכיר בריוש. בתוכו משולבים נקניקים (גם שינקן מבשר חזיר), גבינות, ביצים, מלפפון חמוץ וירקות טריים. הכריך נצלה לאחר הכנתו על גבי פלטה להמסת הגבינה. בשל עירוב המוצרים, המקום אינו מחזיק בתעודת כשרות.

==קישורים חיצוניים==

* 
*רובי המרשלג, [https://www.facebook.com/watch/?v=581852187058089 הסנדוויץ' שמשגע את הלקוחות בחנות של ברכה בחיפה | בעלי מלאכה], כאן חדשות, 5 באוגוסט 2022
*
*
*[https://betenmelea.com/bracha-sandwich-betenmelea/ ביקורת: "הכריך שלא מפסיק להפציץ"] בבלוג האוכל "בטן מלאה"
*
*
*אורי שקד, [https://theredman.co.il/סנדוויץ-בר-ברכה-כריכים-עם-נקניקים-מב/ סנדוויץ' בר ברכה – כריכים ועגל הזהב], בלוג האוכל "אוכל בעמידה"
*
*

קטגוריה:חיפה: בתי קפה ומסעדות
קטגוריה:חיפה: תרבות
קטגוריה:הדר הכרמל
קטגוריה:כריכים
בוריס אייכנבאום

בוריס אייכנבאום (ברוסית: Борис Михайлович Эйхенбаум ; (14 באוקטובר 1886 - 24 בנובמבר 1959) היה חוקר ספרות סובייטי ממוצא יהודי. הוא היה בין הנציגים הבולטים של פורמליזם רוסי.
==קורות חיים==
בוריס אייכנבאום נולד בשנת 1886 בקרסני למשפחת יהודים שהתנצרו. סבו היה יעקב אייכנבוים. הוריו של בוריס היו רופאים שהגיעו לקרסני בשנת 1885. בשנת 1890 אביו הועבר לעבודה בקרבת וורונז' ומשפחה התיישבה בעיר. מילדות בוריס ידע היטב צרפתית וגרמנית.

בשנת 1905 בוריס אייכנבאום סיים גימנסיה עם מדליית זהב והתקבל ללימודי רפואה בסנקט פטרבורג. במקביל הוא למד נגינה בפסנתר וכלים נוספים. בשנת 1907 אייכנבאום החל ללמוד פילולוגיה באוניברסיטת סנקט פטרבורג. הוא סיים את הלימודים בשנת 1912. בשנת 1913 הוא עבר מבחני הסמכה והחל לעבוד כמורה.

בשנת 1917 אייכנבאום עבר בחינות תואר שני והחל ללמד במוסדות להשכלה גבוהה. בשנת 1918 הוא החל לעבוד במחלקה של משרד החינוך ובאחריותו היה להכין חומר לפרסום יצירות של סופרים רוסים.

אייכנבאום התמחה במיוחד בחקר יצירות של לב טולסטוי ומיכאיל לרמונטוב. הוא היה מלמד באוניברסיטה סנקט פטרבורג ומונה לפרופסור. בשנת 1936 הוא קיבל תואר "דוקטור למדעים" על בסיס מכלול עבודות שפרסם.

במרץ 1942 ביחד עם המשפחה הוא הצליח לצאת מלנינגרד הנצורה ועד לשנת 1944 היה מלמד באוניברסיטת סרטוב. 

בשנת 1948, בתחילת המאבק נגד קוסמופוליטיות הוא ביחד עם פרופסורים נוספםים ויקטור ז'ירמונסקי, גריגורי גוקובסקי ומארק אזאדובסקי פוטרו מהאונברסיטה. בספטמבר של אותה שנה נגדו פורסם מאמר בעיתונות הסובייטית בחתימת אלכסנדר פדייב.

בספטמבר 1953, כמה חודשים אחרי פטירת יוסיף סטלין אייכנבאום חזר לעבודה.

ב-24 בנובמבר 1959 הוא נאם בפתיחת ערב ספרות, חזר למקומו ונפטר. הוא נטמן בבית העלמין בוגוסלובסקויה.

לאיינבאום היו 3 ילדים. הבן הבכור נפטר ממחלה בשנת 1919, הבן הצעיר לחם בחזית ונהרג בשנת 1942. ביתו שנולדה בשנת 1912 והתגוררה בלנינגרד עד לשנת 1999.

==קישורים חיצוניים==
* [https://lk.vrnlib.ru/?p=persons&id=90 ביוגרפיה] 

קטגוריה:מדענים יהודים סובייטים
קטגוריה:חוקרי ספרות יהודים רוסים
קטגוריה:סגל אוניברסיטת סנקט פטרבורג
קטגוריה:מקבלי עיטור הדגל האדום של העמל
קטגוריה:ילידי 1886
קטגוריה:נפטרים ב-1959
קוף אחרי בן אדם

קוף אחרי בן אדם (באנגלית: Monkey See, Monkey Do) היא סדרת טלוויזיה ישראלית-קנדית לילדים בהנפשה ממוחשבת, שבוימה על ידי בובי לקס ורוני אורן.

בקנדה הסדרה שודרה ב-Tiny Pop בשנת 2010. בישראל הסדרה שודרה בשנת 2011 בערוץ הופ! בערוץ לולי. הסדרה בת 2 עונות ו-52 פרקים באורך 7 דקות.

שיר הפתיחה בדיבוב העברי בוצע על ידי גדי לוי.

== עלילה ==
הסדרה עוקבת אחר קוף כתום, אשר בכל פרק הוא ותוכי מלמדים את הילדים (ואת הצופים בבית) איך לעשות תנועות של חיות. בגרסה המחודשת החיות גם מדברות.

== דמויות ==
* קוף: קוף כתום, הדמות המרכזית בתוכנית.
* תוכי: תוכי אדום, העוזר של הקוף, בגרסה מקורית הוא אמר את המשפט <nowiki>זה הזמן</nowiki> ולא דיבר הרבה אך בגרסה המחודשת הוא מדבר הרבה.
* חולד: חולד שחור מסוג נקבה, מופיעה רק בגרסה המחודשת, ומספרת לקוף ותוכי על תפקידה של כל חיה.
* הילדים: כמה ילדים יחפים, הם דוגמה למבצע של התרגילים בתוכנית.

== דיבוב ==
הדיבוב העברי הופק על ידי אסנת סדן ובוים על ידי גדי לוי
{| class="wikitable plainrowheaders" style="text-align:center;"
!שם הדמות
!מדבב\ת באנגלית
!מדבב\ת בעברית
|-
|קוף
|ניצן זיצר
|מיכאל עינב
עידו מוסרי (עונה 2)
|-
|תוכי
|ניצן זיצר
|גלעד קלטר
צביקה פורמן (עונה 2)
|}
את הילדים בתוכנית דיבבו בר סביר, יהלי מרגלית טופול ורום קלטר.

== קישורים חיצוניים ==

קטגוריה:סדרות ערוץ הופ!
קטגוריה:ערוץ לולי: סדרות
כיכר סירן

כיכר סירן היא כיכר עירונית הנמצאת בחולון, במפגשו של רחוב אילת עם הרחובות קדושי קהיר וההסתדרות. הכיכר קרויה על שם העיר סירן בצרפת, אשר לחולון יש עימה ברית ערים תאומות.<ref></ref> הכיכר מוגדרת כאתר לשימור ונמצאת בשכונת נאות רחל.<ref></ref>

==על הכיכר==
בתחילת שנות ה־60 הוקמה על ידי חברת רובינשטיין שכונת "נאות רחל" במערב העיר חולון, על גבולה עם בת ים. כחלק מתכנון השכונה נבנתה על ידם כיכר ציבורית גדולה (לימים כיכר סירן), גנים ציבוריים, מרכז מסחרי ואולם אירועים (אולמי ארגמן).<ref></ref>

הכיכר נמצאת בשכונת נאות רחל משום שהשכונה נבנתה בימים שבהם נוצרה ברית הערים התאומות עם העיר סירן. דמיון רב קיים בין שתי הערים הללו.<ref></ref>

==פעילות==
הכיכר מציעה מגוון פעילויות לשעות הפנאי לאזרחים הוותיקים של העיר במסגרת תוכנית האב לאזרחים ותיקים של עיריית חולון.<ref></ref>

==הערות שוליים==

קטגוריה:חולון: כיכרות
ינה בסרמני

ינה בסרמני (במקור גולדהמר,<ref>A Belügyminisztérium 1881. évi 42575. sz. rendelete. Névváltoztatási kimutatások 1881. év 8. oldal 11. sor.</ref> בהונגרית: Böszörményi Jenő; ארקשרי, 23 באפריל 1872 – בודפשט, 8 באוגוסט 1957) היה מהנדס מכונות יהודי-הונגרי. הוא ניהל את משרד התכנון שתכנן ובנה את מנוע הדיזל הראשון בהונגריה בשנת 1899. בנו היה מיקלוש בסרמני רופא ריאות, פרופסור.

== קורות חייו ==
ינה גולדהמר נולד במשפחה יהודית כבנם של בנם של ליפוט גולדהמר ושל אנה שוורץ. בשנת 1893, הוא קיבל תואר בהנדסת מכונות באוניברסיטת ציריך. משנת 1896 עבד במשרד הבנייה של "מפעל נשק ומכונות" (Fegyver- és Gépgyár). תפקידו העיקרי היה להקים ולנהל את משרד תכנון מנועי הדיזל של המפעל. בהתבסס על תיעוד התכנון, מנוע הדיזל ההונגרי הראשון הושלם בתכנונו ב-1899.

משנת 1903 עבד כמהנדס ראשי במפעלי לה האבר בצרפת ולאחר מכן בלונדון של מפעל המכוניות וסטינגהאוז והשתתף בפיתוח דגמי המכוניות של המפעל. בהמשך עבר לסניף המפעל בארד, שם עסק בנושאים הקשורים לתכנון ותפעול קטרים בנזין-חשמליים.

ב-23 באוקטובר 1909, בבודפשט, ברובע 5, נשא לאישה את אילונה לוואי, בתם של איגנץ לוואי ושל יולה דויטש.<ref>[https://familysearch.org/ark:/61903/3:1:S3HY-X919-BR2?mode=g&i=331&wc=9273-16D%3A40678301%2C51334101%2C1077268402%3Fcc%3D1452460&cc=1452460 A házasságkötés bejegyezve Budapest V. ker. polgári házassági akv. 414/1909. folyószám alatt.]</ref>

בין 1924 לבין 1931, ניהל את ייצור המכוניות של מפעל המכונות הכללי ההונגרי (MÁG), כמנהל האגף הטכני. עם ידע תאורטי רב וניסיון עריכה עשיר ממחוץ להונגריה, הוא לקח על עצמו את ייצור המכוניות ההונגרי בקנה מידה גדול (MAGOMOBIL, MAGOSIX). הוא היה מחלוצי הייצור המקומי של מנועי דיזל ומכוניות.

== כתביו ==
מחקריו ומאמריו פורסמו בכתבי עת שונים, בעיקר ב" עלון השבועי" ובעלון אגודת המהנדסים והאדריכלים ההונגרית".

== לקריאה נוספת ==
* 
* 
* פאל גויאש: חייהם ויצירותיהם של סופרים הונגרים. בודפשט, אגודת הספרנים והארכיונאים ההונגרים, 1939-2002.
* לקסיקון ביוגרפי הונגרי I-II. עורך ראשי. אגנש קניירש. בודפשט, הוצאה לאור אקדמית, 1967-1969.
* אנציקלופדיה הונגרית. עורך ראשי. לאסלו אלסטש (כרכים א'-ה'), גאבור ברני, לאסלו באראני. בודפשט, הוצאה לאור אקדמית, 1993.
* הונגרים בהיסטוריה של מדעי הטבע והטכנולוגיה. עורך ראשי. פרנץ נאגי, דנס נאגי. בודפשט, MVSZ-MTA-BME-MTESZ-מרכז מידע טכני וספרייה לאומית, 1986.
* אנציקלופדיה מלומדת הונגרית. עורך ראשי. פרנץ נאגי. בודפשט, Better-MTESZ-OMIKK, 1997.
* יוזף פלטינוס: פשעי הבנייה החופשית. 4. מפרסם. בודפשט 1938–1939. Budai-Bernwaliner József .
* הלקסיקון החדש של רוואי. עורך ראשי. קולגה אישטוואן טרסולי. Szekszárd, Babits, 1996-.
* לקסיקון ביוגרפי חדש הונגרי. עורך ראשי. לאסלו מרקו. בודפשט, מועדון הספר ההונגרי

== הערות שוליים ==

קטגוריה:מהנדסים יהודים הונגרים
קטגוריה:מהנדסי מכונות יהודים
קטגוריה:בוגרי אוניברסיטת ציריך
קטגוריה:הונגרים חברי הבונים החופשיים
קטגוריה:מהנדסי מכונות הונגרים
קטגוריה:הונגרים שנולדו ב-1972
קטגוריה:הונגרים שנפטרו ב-1957
זורו (סדרת טלוויזיה צרפתית, 2024)

זורו (באנגלית: Zorro) היא מיני-סדרת פעולה-הרפתקאות צרפתית בכיכובו של ז'אן דוז'רדן. פרק הבכורה ישודר ב-6 בספטמבר 2024 ברשת Paramount+ ובמחצית השנייה של 2024 בערוץ France 2.

הסדרה נוצרה בהשראת הגיבור האגדי רעול הפנים זורו שנוצר על ידי ג'ונסטון מק'קולי. הסדרה מהווה קו-פרודוקציה של France Télévisions, Panache Productions, Collectif 64 (חברת ההפקה בראשות מארק דוז'רדן, אחיו של השחקן ז'אן דוז'רדן), The Alliance, RTL TVI, Wallimage, Bien course Productions ו-Paramount+ האמריקאית.

==תקציר עלילת הסדרה==
שנת 1806. לוס אנג'לס בוערת. נדחק על ידי משרתו ברנרדו, דון דייגו ראש העיר, מחליט ללבוש את התחפושת של זורו כדי להחזיר את השקט לעיר שלו. בכוח החרב זוכה זורו בטובות כולם, בעודו מנווט גם ביחסיו עם רעייתו גבריאלה.
==צוות השחקנים==

==הפקה==
===קדם הפקה===
מאז שדמותו של זורו עברה לרשות הציבור בשנת 2013, הוכרזו על פרויקטים חדשים. כך, ב-14 באוקטובר 2022 הודיעה חברת France Télévisions על הפקת סדרה חדשה המבוססת על דמותו של זורו שיצר ג'ונסטון מק'קולי, עם השחקן זוכה האוסקר ז'אן דוז'רדן בתפקיד הגיבור רעול הפנים. בכיר בחברת ההפקות France Télévisions, מנואל אלדוי, אמר כי בכוונתם לפתח סדרת הרפתקאות משפחתית.

הסדרה נכתבה על ידי בנג'מין שרביט ונואה דברה, בהתבסס על הדמות הבדיונית שנוצרה בשנת 1919 על ידי ג'ונסטון מק'קולי (1883–1958) ואשר דמותו גולמה בקולנוע על ידי דאגלס פיירבנקס בשנת 1920. מארק דוז'רדן, אחיו של ז'אן ונשיא חברת ההפקות Le Collectif 64, הפיק את הסדרה וחשף כי זורו יהיה "קצת יותר מבוגר ונשוי", מה שלא בדיוק יהיה נאמן לדון דייגו דה לה וגה המקורי.

בנובמבר 2023, Allociné ו-Ouest-France הודיעו כי רשת הטלוויזיה France 2 הגיעה להסכם הפצה בינלאומי עם שירות Paramount+. את הסדרה ביימו אמילי נובל וז'אן-בטיסט סאורל.
===ליהוק===
את תפקידו של דון דייגו דה לה וגה מגלם ז'אן דוז'רדן, שחוזר לטלוויזיה יותר מעשרים שנה לאחר שנחשף בסרט הקצר Un gars, une fille. בנובמבר 2023 פורסם כי פרנסואה דמיאן, אנדרה דוסולייה וגרגורי גדבואה יצטרפו לז'אן דוז'רדן.

===צילומים===
צילומי הסדרה התקיימו בדרום ספרד ועבודת הפוסט-פרודקשן בבלגיה.

==הפצה==
הסדרה תעלה לשירות הזרמת המדיה "פרמאונט+" ב-6 בספטמבר 2024
==ראו גם==
*זורו (סדרת טלוויזיה, 2024) - סדרה ספרדית
==קישורים חיצוניים==

==הערות שוליים==

קטגוריה:תוכניות טלוויזיה שעלו לשידור בשנות ה-2020
קטגוריה:זורו: סדרות טלוויזיה
קטגוריה:סדרות טלוויזיה צרפתיות
קטגוריה:סדרות דרמה
קטגוריה:סדרות פעולה
תומס דולבי

תומאס מורגן רוברטסון (נולד ב-14 באוקטובר 1958), הידוע בשם הבמה תומאס דולבי, הוא מוזיקאי, מפיק מוזיקלי, מלחין, יזם ומורה אנגלי.

דולבי התפרסם בשנות ה-80 עם הלהיטים "She Blinded Me With Science" ו-"", ועם החידוש לשירו של דן היקס "I Scare Myself".

בשנת 1989 עיבד מספר שירים לאלבומה של עפרה חזה, "Desert Wind". בנוסף, חזה השתתפה בשירו של דולבי "That’s Why People Fall in Love" מתוך אלבומו Astronauts & Heretics משנת 1992.

בשנת 1990 השתתף במופע החומה - המופע החי בברלין בתפקיד המורה בשיר "המשפט". בשנות ה-90 הקים דולבי חברת תוכנה מוזיקלית בשם ביטניק בעמק הסיליקון. מאז 2014 מוביל דולבי פרויקט מוזיקלי באוניברסיטת ג'ונס הופקינס.

דולבי נשוי לשחקנית קתלין בלר ולהם 3 ילדים.

==דיסקוגרפיה חלקית==
*The Golden Age of Wireless (1982)
*The Flat Earth (1984)
*Aliens Ate My Buick (1988)
*Astronauts & Heretics (1992)
*A Map of the Floating City (2011)

==קישורים חיצוניים==
* 

*[https://www.ted.com/speakers/thomas_dolby תומאס דולבי באתר TED]

==הערות שוליים==

קטגוריה:מוזיקאים בריטים
גזה גאלי

גזה גאלי (בהונגרית: Gáli Géza; סבאדקה, 24 במרץ 1887<ref></ref> – לנגנשטיין (בוכנוואלד), 8 באפריל 1945) היה דוקטור לרפואה (MD) יהודי-הונגרי, רופא ריאות, רופא ראשי ומנהל כללי של בית חולים, אביו של יוז'ף גאלי (1930–1981) סופר ומתרגם.

== קורות חיים ==
גזה גאלי נולד במשפחה יהודית כבנם הבכור של אדולף גאלי מהנדס בניין וייזם (1843–1927) ושל גיזלה שוסברגר. הוא השלים את לימודיו בבית הספר התיכון הממלכתי בסובוטיצה (1896–1904). לאחר שסיים את בחינות הבגרות בהצלחה, הוא הפך לסטודנט בפקולטה לרפואה של אוניברסיטת בודפשט (כיום שמה אוניברסיטת אטווש לוראנד) (1904–1909). במאי 1910 מונה לבתי החולים הציבוריים על גדות הדנובה בבודפשט כעוזר רופא ובאוקטובר כמתמחה, כעוזרו של הנריק בנדיקט. התעניינותו פנתה לשחפת. לפני מלחמת העולם הראשונה, הוא גם ניסה רפואה ימית ולאחר מכן הרחיב את הידע הרפואי שלו בארצות הברית של אמריקה. באחת התקופות הוא היה הרופא של אלמנתו של קלמן טיסה, ראש ממשלת הונגריה לשעבר, הרוזנת אילונה דגנפלד-שונבורג. ממאי 1914 מונה למנהל הראשי של סנטוריום יוז'ף בעיר דיולה.<ref>Budapesti Orvosi Újság, 1914. május 21. (12. évfolyam, 21. szám)</ref> בתפקיד זה מילא - בהפסקות קלות - עד שנת 1944, אז גורש לאושוויץ. ב-1917 מונה ליועץ רפואי לרכבות הונגריה (מ.א.ב). הוא הפך לסמכות לאומית ובינלאומית במאבק בשחפת. ניתן לקשר את הקמת המרכז לטיפול בחולי ריאות בעיר דיולה לשמו. פעילותו זכתה להכרה במספר פרסים והוא לא רק היה מצוין במקצועו, אלא גם השתתף באופן פעיל בחיים החברתיים-רוחניים-פוליטיים של מקום מגוריו.

ביוני 1944 גורש למחנה הריכוז אושוויץ. מאוחר יותר נשלח ללנגנשטיין, תת-מחנה של מחנה הריכוז בוכנוולד, שם איבד את חייו.

אשתו הייתה מריה ארנרייך (1893–1944), רופאת אף אוזן גרון שנספתה בשואה, בתם של הנריק ארנרייך ושל אסתר ויינשטיין אתלקה, לה נישא ב-1916 בבודפשט ארז'בטווארוש. נולדו להם שלושה ילדים: אקוש, אווה ויוז'ף.

== מחקריו ופרסומיו ==
<div class="mw-content-ltr">

</div>

== פרסים והוקרה ==
* עיטור צבאי של הצלב האדום דרג 2. עם מבצר צבאי (1916)
* צלב האבירים של מסדר פרנץ יוזף (1918)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002.
* Mogyoróssy János Városi Könyvtár: גזה גאלי
== הערות שוליים ==

קטגוריה:רופאים יהודים הונגרים
קטגוריה:רופאי ריאות יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנה הריכוז אושוויץ
קטגוריה:חברי מסדר פרנץ יוזף
קטגוריה:אסירים במחנה הריכוז בוכנוואלד
קטגוריה:נספי השואה
קטגוריה:רופאים שנספו בשואה
קטגוריה:הונגרים שנולדו ב-1887
קטגוריה:הונגרים שנפטרו ב-1945
בודיונטיקי

הבודיונטיקי (בלטינית: Bodiontici או אולי Brodiontii) היו שבט גאלי ששכן סביב דין-לה-בן (האלפים של פרובאנס עילית) של ימינו בתקופת האימפריה רומית.

== שם ==
הם מוזכרים בתור Bodionticos על ידי פליניוס הזקן (המאה הראשונה לספירה).<ref name="Pliny">Pliny. Naturalis Historia, 3:37.</ref> גרסאות אפשריות מעידות גם בכתובות שונות: Brodionti(i), Bodionio ו-Bodi(ontio?).<ref>Corpus Inscriptionum Latinarum 5:7817, 5:7885, 5:7902.</ref><ref name="Falileyev">, s.v. Bodiontici.</ref> נראה שהשם האתני Bodiontici נובע מהגזע הגאלי bodio (בלונדיני) המחובר ל-ont-ici.

== גאוגרפיה ==
הבודיונטיקי שכנו כאמור סביב דין-לה-בן של ימינו, בעמק נהר הבלאון . שטחם היה ממוקם צפונית לסנטי, דרומית לגליטאה, מזרחית לסוגיונטי, ומערבית לאגואיטורי ולנמטורי.<ref>. Map 16: Col. Forum Iulii-Albingaunum.</ref>

בתקופת הרומאים, הסיוויטות (מועצות מקומיות) שלהם היו ממוקמות סביב אגן הנהר בלאון ויובלו. בשנת 69 לספירה הועבר השטח של הבודיונטיקי, יחד עם זה של האוונטיקי, לפרובינקיה גאליה נארבוננסיס על ידי הקיסר גלבה. לפי הארכיולוג והקרטוגרף הבריטי א.ל.פ ריווט , ייתכן שהחלטה זו "נבעה מהשפעתו של מושל הפרובינקיה לשעבר, טיטוס ויניוס , ששלט למעשה בגלבה והצטרף אליו לקונסול בשנת 69.

העיירה הראשית שלהם הייתה ידועה בשם דיניה (Digne של היום; דיניה הגאלית 'המחסה'). כמו היישוב המודרני, הוא שימש ככל הנראה כעיירת ספא בימי קדם. דיניה הועברה לפרובינקיה Alpes Maritimae באימפריה הרומית המאוחרת.

== לקריאה נוספת ==
<div class="mw-content-ltr">
*
</div>

== ביבליוגרפיה ==
<div class="mw-content-ltr">
*
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
סבאגיני

הסבאגיני (בלטינית: Sebaginni) היו שבט גאלי ששכן בעמק דורנס האמצעי בתקופת הברזל.

== שם ==
הם מוזכרים כ-Sebaginnos על ידי מרקוס טוליוס קיקרו (תחילת המאה הראשונה לפני הספירה).<ref name="Pliny3">Cicero. Pro P. Quinctio, 25:80.</ref><ref name="Falileyev">, s.v. Sebaginni.</ref>

משמעות השם נותרה מעורפלת. ניתן להשוות את היסוד הראשון, seba, עם השמות האישיים Seboθθu, Sebosus, Sebosiana ו-Sebbaudus. הרכיב השני, - ginn -, עשוי להיות קלטי גם כן.

== גאוגרפיה ==
בני שבט סבאגיני חיו בעמק האמצעי של נהר הדורנס, צפונית לסיסטרון (בלטינית Segustero) של ימינו. הטריטוריה שלהם הייתה ממוקמת דרומית לאוונטיקי, מזרחית לווקונטי, צפונית לסוגיונטי ומערבית לאדאנאטס ולגליטאה. הם היו כנראה חלק מהקונפדרציה הווקונטיאנית. 

== ביבליוגרפיה ==
<div class="mw-content-ltr">
*
*
*
*
*
</div>

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
יאיר קסטרו

יאיר איסאק קסטרו רודריגס (בספרדית: Yair Isaac Castro Rodríguez; נולד ב-10 באפריל 1997 בבוגוטה שבקולומביה) הוא כדורגלן קולומביאני המשחק בעמדת קשר הכנף בקבוצת בני יהודה תל אביב מהליגה הלאומית.

== קריירת מועדונים ==
קסטרו החל את הקריירה המקצוענית שלו בקבוצות דוקסה קאטוקופיה ואתניקוס אחנס מליגת העל הקפריסאית. בהמשך שיחק בקבוצות 1º דזמברו, ליישואש וטרופנסה מהליגות הנמוכות בפורטוגל, ובקבוצות חילוטימבו וניסו מהליגות הנמוכות בקפריסין. בעונת שיחק בזאקאקיו מליגת העל הקפריסאית.

ב-18 ביוני 2024 חתם בבני יהודה תל אביב מהליגה הלאומית.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני דוקסה קאטוקופיה
קטגוריה:כדורגלני אתניקוס אחנס
קטגוריה:כדורגלני ליישואש
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:קולומביאנים שנולדו ב-1997
ניוטון ויליאמס

ניוטון אוברי ויליאמס ריצ'רדס (בספרדית: Newton Aubrey Williams Richards; נולד ב-2 בינואר 2001 בבוקאס טאון שבפנמה) הוא כדורגלן פנמי המשחק בעמדת החלוץ בקבוצת הפועל רעננה מהליגה הלאומית.

== קריירת מועדונים ==
ויליאמס החל את הקריירה המקצוענית שלו בקבוצת קוסטה דל אסטה, עמה שיחק בליגת העל הפנמית.<ref></ref> בהמשך שיחק בקבוצות ספרטקס יורמלה מליגת העל הלטבית, פלמיירס מליגת העל הברזילאית, 9 דה אוקטוברה מליגת העל האקוודורית וספורטינג סן מיגליטו מליגת העל הפנמית.

ב-27 ביולי 2023 חתם באנטיגואה מליגת העל הגואטמלית.

ב-2 ביולי 2024 חתם בהפועל רעננה, העולה החדשה לליגה הלאומית.

== קישורים חיצוניים ==

== הערות שוליים ==

קטגוריה:כדורגלנים פנמים
קטגוריה:חלוצי כדורגל פנמים
קטגוריה:כדורגלני פלמיירס
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ילידי 2001
אדלקה אדקונלה

אדלקה אדקונלה (באנגלית: Adeleke Adekunle; נולד ב-27 ביולי 2002 במיידוגורי שבניגריה) הוא כדורגלן ניגרי המשחק בעמדת הבלם בקבוצת מכבי יפו מהליגה הלאומית ובנבחרת ניגריה.

== קריירת מועדונים ==
אדקונלה שיחק בקבוצות גו ראונד, אביה ווריורס, אנימבה, ריברס יונייטד וספורטינג לאגוס במסגרת ליגת העל הניגרית.

ב-23 ביוני 2024 חתם על חוזה לעונה אחת במכבי יפו מהליגה הלאומית.

== קריירה בינלאומית ==
ב-3 ביולי 2021 ערך אדקונלה את הופעת הבכורה שלו בנבחרת ניגריה, בהפסד 4-0 לנבחרת מקסיקו במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:בלמי כדורגל ניגרים
קטגוריה:כדורגלני אנימבה
קטגוריה:כדורגלני מכבי יפו
קטגוריה:כדורגלנים זרים בישראל
קטגוריה:כדורגלני נבחרת ניגריה
קטגוריה:ניגרים שנולדו ב-2002
צ'ורסקריה

צ'ורסקריה (בפורטוגזית: Churrascaria) היא שיטה לצליית בשר שבה מניחים את האוכל על רשת מתכת, המונחת מעל מקור חום ישיר ונפוצה במדינות דרום אמריקה אך בעיקר בברזיל ופורטוגל<ref></ref>.

שם השיטה נגזר מהמילה צ'ורסקו (churrasco) שפירושה ברביקיו או גריל בשפה הפורטוגזית.

במסעדות הצ'ורסקריה, הבשרים מוגשים בסגנון "רודיזיו" שבו מלצרים, המכונים "פאסדורס" (Passadores), מסתובבים בין השולחנות עם שיפודים גדולים שעליהם נתחים שונים של בשר<ref></ref>.

הלקוחות מקבלים כרטיסים דו-צדדיים – צד אחד ירוק וצד אחד אדום. כשהכרטיס ירוק, המלצרים ממשיכים להביא בשרים נוספים וכשהוא אדום, הם מפסיקים להביא בשר<ref></ref>.

== היסטוריה ==
שיטת הצ'ורסקריה פותחה על ידי הגאוצ'ו, הרועים של דרום ברזיל, אורוגוואי וארגנטינה, שהיו צולים בשרים על אש במרעה<ref></ref>.

עם הזמן, השיטה התפתחה והפכה לפופולרית יותר ובעקבות זאת נפתחו מסעדות המגישות את המנות בצורה מסורתית וייחודית זו.

== סוגי בשרים ==
נהוג לצלות סוגים שונים של בשרים:
* פיקניה (Picanha) – נתח בקר פופולרי מאוד בברזיל
* פריסקט (Brisket) – חזה בקר
* קוסטלה (Costela) – צלעות בקר
* סירלוין (Sirloin) – סינטה

מלבד צליית בשרים, מסעדות רבות מציעות גם עוף ופירות ים צלויים.

== קישורים חיצוניים ==

* [https://www.rest.co.il/magazine/article/31020/ קרניבורים, על הצ'ורוסקריה של קאזה דו ברזיל שמעתם?] – באתר Zap Rest
* [https://www.yossi-ginossar.co.il/ברזיל-הקטנה/ ברזיל הקטנה אצלנו באילת] – באתר יוסי גינוסר

== הערות שוליים ==

קטגוריה:המטבח הברזילאי
עומר דץ

עומר דץ (13 באפריל 1993 – 21 במרץ 2024) היה זמר ושחקן ישראלי.

== ביוגרפיה ==
דץ נולד וגדל בגבעתיים כבן בכור למשה דץ ואורנה דץ. אחיו הקטן הוא אושיית הרשת והיוטיובר יועד דץ.

בילדותו הוא השתתף בקלטות הילדים "טיף וטף", שבהן כיכבו הוריו. את שירותו הצבאי עשה כסולן בלהקת חיל האוויר.

בשנת 2013 התחרה בעונה הראשונה של ריאליטי השירה "הכוכב הבא" והגיע אל המקום החמישי. לאחר השתתפותו בתכנית, החל דץ ללמוד בסטודיו למשחק של יורם לוינשטיין.

במקביל לקריירה המוזיקלית שפיתח, דץ שיחק בתיאטרון הבימה בהצגות "מצדה 1942" (2020) ו"אדוני ראש המועצה" (2021).

=== חיים אישיים ===
דץ היה רווק, והתגורר בגבעתיים. הוא נפטר מהתקף אפילפסיה ב-21 במרץ 2024. כ-4 חודשים לאחר מותו הוציאו הוריו לאור מיני-אלבום עם חמישה משיריו.

== דיסקוגרפיה ==
=== סינגלים ===
* 2015: "יכול להיות"
* 2015: "אהבה מעל הכל"
* 2024: "באהבה שלנו"
=== מיני-אלבום ===
* 2024: "באהבה שלנו"

==קישורים חיצוניים==
* 

==הערות שוליים==

{{ס:2024}} {{ס:יוני}}
קטגוריה:זמרים השרים בעברית
קטגוריה:זמרים ישראלים
קטגוריה:ישראלים שנולדו ב-1993
קטגוריה:ישראלים שנפטרו ב-2024
קטגוריה:נפטרים מאפילפסיה
סוזמה

סוזמה (בטורקית: Süzme; בערבית: سوزما) היא גבינה טורקית, המיוצרת מחלב פרה ונפוצה במדינות הקווקז ומרכז אסיה<ref></ref><ref></ref>.

הגבינה מורכבת מיוגורט, חלב וחמאה המותססים, מוכנסים לבד ונתלים למשך 5 שעות לצורך ניקוז<ref></ref>.

נהוג לאכול את הגבינה באירועים חגיגיים וגם באופן יומיומי ולהשתמש בה כמנת פתיחה, מילוי לבורקס או פשטידות, וכממרח על לחם<ref></ref>.

== תהליך הייצור ==
תהליך הגיבון כולל מספר שלבים עיקריים<ref></ref>:

# התססה: יוגורט או חלב חמוץ מותססים בטמפרטורת החדר עד לקבלת מרקם סמיך.
# הסרת נוזלים: החלק המותסס מועבר לבד גזה או מסננת דקה ונתלה לניקוז הנוזלים למשך מספר שעות עד ימים, בהתאם לרמת הסמיכות הרצויה.
# אריזה ואחסון: הגבינה המנוקזת מוכנסת לכלי סגור ומאוחסנת בקירור וניתן להוסיף לה מלח לשימור ולשיפור הטעם.

== קישורים חיצוניים ==

* [https://www.sbs.com.au/food/recipe/suzma/ra9frkwgn מתכון: גבינת סוזמה], באתר SBS
* [https://uzbekcooking.blogspot.com/2011/05/how-to-make-suzma.html מתכון אוזבקי להכנת סוזמה], באתר The Art of Uzbek Cuisine

== הערות שוליים ==

קטגוריה:המטבח הטורקי
טובי המינגוויי

טובי מייקל סי. איי המינגוויי<ref name="birth">Births, Marriages & Deaths Index of England & Wales, 1916–2005.; at ancestry.com</ref> (באנגלית: Toby Michael C. A. Hemingway; נולד ב-28 במאי 1983) הוא שחקן אנגלי.

== ביוגרפיה ==
בנם של הסופרים מייק ואנה-מריה המינגוויי, טובי המינגוויי נולד בברייטון, סאסקס, שם בילה את ילדותו עם אחיו הגדול, ג'יי. בגיל שלוש עשרה, הוא עבר לאוחאי, קליפורניה, ארצות הברית עם אימו.<ref name="Tref1"></ref>

לאחר שסיים את לימודיו בתיכון "לורל ספרינגס" המספק חינוך ביתי וחינוך מקוון אותם סיים בשנת 2001, הוא למד בהאקדמיה האמריקאית לאמנויות הדרמה בעיר ניו יורק, שם קיבל תואר באמנויות יפות.

== קריירת משחק ==
בשנת 2005, הוא הופיע בפרקים נבחרים בסדרות הטלוויזיה "Summerland" ו-בונז. בשנה שלאחר מכן, היה לו את התפקיד הקולנועי הגדול הראשון שלו בסרט הקולנוע "הברית". ב-2007, שיחק המינגוויי בסרט "חגיגה של אהבה" וב-2008, הוא הופיע בפרקים נבחרים של סדרת המשטרה CSI: מיאמי. ביולי 2010, הוא שיחק את מושא האהבה בקליפ "Mine" של טיילור סוויפט. <ref></ref> בשנת 2010, לוהק המינגוויי לתפקיד משנה בסרט ברבור שחור.

בשנת 2012, המינגוויי שיחק בתפקיד משנה בסדרה "המוצא" בתור בן דודו הרומני של וילה טימו גאה.

== פילמוגרפיה ==
{| class="wikitable"
|שנה
|כותרת
|תפקיד
|הערות
|-
|2004
|Indio, USA
|ריקי
|סרט קצר
|-
|2006
|הברית
|רייד
|
|-
|2007
|1 Out of 7
|אריק
|
|-
|2007
|חגיגה של אהבה
|אוסקר
|
|-
|2010
|ברבור שחור
|טום
|
|-
|2011
|עולם הזמן
|מודד
|
|-
|2012
|פלייבאק
|קווין
|
|-
|2012
|The Silent Thief
|ברנן
|
|-
|2013
|Syrup
|קריין
|ללא קרדיט
|-
|2014
|The Ganzfeld Haunting
|גרייבס
|
|-
|2015
|Charlie, Trevor and a Girl Savannah
|טרבור
|
|-
|2016
|Undrafted
|פלאקו
|
|-
|2016
|The Girl in the Photographs
|בן
|
|-
|2017
|מחלקה 19
|בארכה
|
|-
|2017
|The Monster Project
|בריאן
|
|-
|2017
|Battlecreek
|סיי
|
|-
|}

== טלוויזיה ==
{| class="wikitable"
|שנה
| כותרת
|תפקיד
| הערות
|-
| 2005
|בונז
| טאקר פטיסון
|פרק אחד
|-
| 2005
|Summerland
| ג'ייסון וורנר
|פרק אחד
|-
| 2008
| CSI: מיאמי
| טרי הולט
|פרק אחד
|-
| 2012
| המוצא
| טימו גאה
| תפקיד חוזר
|-
| 2016
|Prototype
| פורדה
| סרט טלוויזיה
|-
| 2016
| גיהנום על גלגלים
| אייזק וינסון
| 2 פרקים
|-
| 2017
| נשק קטלני
| בובי קלייפול
|
|-
| 2018
|מעבר לזמן
| גייב
| תפקיד חוזר
|-
| 2022
| FBI: המבוקשים ביותר
| הארלי רוס
| פרק אחד
|}

==קישורים חיצוניים==

== הערות שוליים ==

קטגוריה:אנגלים שנולדו ב-1983
קטגוריה:בוגרי האקדמיה האמריקאית לאמנויות הדרמה
קטגוריה:שחקני קולנוע וטלוויזיה אנגלים
מורגן קוהאן

מורגן קוהאן (באנגלית: Morgan Kohan; נולדה ב-30 בדצמבר 1993)<ref></ref> היא שחקנית קנדית.

== ביוגרפיה ==
קוהאן נולדה בסאמרלנד, קולומביה הבריטית, קנדה.<ref></ref> היא בילתה את רוב ילדותה בריקוד. היא התקבלה לתוכנית המשולשת של משחק, שירה וריקוד במכללת רנדולף לאמנויות הבמה.<ref></ref> בתחילה היא התכוונה להתמקד בקריירת ריקוד אך בהמשך העבירה את המיקוד לכיוון משחק.<ref name="2023Interview"></ref>

היא החלה את הקריירה ב-2014 עם מספר סרטי טלוויזיה וסדרות קנדיות.

בשנת 2019, קוהאן החלה לככב בתור ליליאן ב-"When Hope Calls" , ספין-אוף של "כשהלב קורא" בו כיכבה קוהאן כאורחת בפרק ששימש כפיילוט של "When Hope Calls". הסדרה ירדה אחרי שתי עונות.<ref name="PressRel"></ref>

החל מ-2023 מככבת בתפקיד הראשי של סדרת הדרמה "הלב של סאליבן" המבוססת על ספר של רובין קאר.<ref></ref>

== פילמוגרפיה ==
=== בטלוויזיה ===
{| class="wikitable sortable"
!שנה
! סדרה
! תפקיד
! class="unsortable" | הערות
|-
|2017
| Murdoch Mysteries
| שרה גלאס
| בפרק:"Master Lovecraft"
|-
| rowspan="3" | 2018
| מסע בין כוכבים: דיסקרברי
| סוחרת נשק
| פרק:"Will You Take My Hand?"
|-
| Ransom
| איווי בומונט
| תפקיד חוזר
|-
| כשהלב קורא
| ליליאן וולש
| פרק: "ברכת חג המולד הגדולה ביותר"
|-
| 2019–2021
| When Hope Calls
| ליליאן וולש
| תפקיד ראשי; 12 פרקים
|-
| 2021
| באטוומן
| סטפני בראון
| פרק:"I'll Give You a Clue"
|-
| 2022
| Transplant
| קלסי גריסהולם
| פרק:"Control"
|-
| 2023–הווה
| הלב של סאליבן
| ד"ר מגי סאליבן
| תפקיד ראשי
|}

== קישורים חיצוניים ==

קטגוריה:ילידי 1993

== הערות שוליים ==
מייקל גמבייר-פארי

מייג'ור-גנרל מייקל דנמן גמבייר-פארי, (באנגלית: Michael Denman Gambier-Parry; 21 באוגוסט 1891 – 30 באפריל 1976) היה קצין בכיר בצבא הבריטי שפיקד לזמן קצר על דיוויזיית השריון השנייה במהלך המערכה במדבר המערבי במלחמת העולם השנייה.

== ביוגרפיה ==
=== ראשית חייו ===
גמבייר-פארי נולד ב-21 באוגוסט 1891 בהיינאם קורט, גלוסטרשייר, ומשפחתו הייתה משפחה של אמנים ואנשי צבא (ראה תומאס גמבייר פארי ובנו של האחרון, המלחין הבולט סר יוברט פארי). דודו ארנסט גמבייר-פארי היה מייג'ור בצבא שנשלח למצרים כדי לנקום את מותו של הגנרל גורדון וכתב ספר (Suakin, 1885) על קורותיו.<ref>The Times, OBIT. 17 April 1936</ref> אביו של מייקל היה האדריכל סידני גמבייר-פארי.<ref></ref>

=== קריירה צבאית ===
ישיבת מועצת המלחמה האנגלו-יוונית בינואר [[1941. משמאל לימין: מייג'ור גנרל ד"ר גמבייר-פארי, הדיקטטור יואניס מטאקסס, גאורגיוס השני, מלך היוונים, תת מרשל אוויר ג'ון ד'אלביאק והגנרל אלכסנדרוס פאפאגוס]]
גמבייר-פארי, שהתחנך באיטון קולג', נכנס למכללה הצבאית המלכותית בסנדהרסט והוסמך כקצין ברובאי ויילס המלכותיים במרץ 1911.<ref name="lh"></ref> הוא שירת במלחמת העולם הראשונה בצרפת, זכה בעיטור הצלב הצבאי ב-1916, ובממערכה בגליפולי ובמערכה במסופוטמיה.<ref name="lh" />

לאחר שחזר לסנדהרסט ומונה למפקד פלוגה של צוערים ג'נטלמנים,<ref></ref> גמבייר-פארי למד במכללת המטה, קמברלי מ-1923 עד 1924 והועבר לחיל הטנקים המלכותי ב-1924. לאחר מכן שירת כקצין מטכ"ל במשרד המלחמה לפני שמונה למפקד חטיבת הרגלים מלאיה ב-1938.<ref name="lh" />

גמבייר-פארי שירת במלחמת העולם השנייה כראש המשלחת הצבאית הבריטית ליוון ב-1940, במהלך מלחמת איטליה–יוון, ולאחר מכן כמפקד דיוויזיית השריון השנייה בצפון אפריקה לפני שנלקח כשבוי מלחמה ב-1941<ref></ref><ref name="lh" />

גמבייר-פארי נלכד על ידי האיטלקים יחד עם בריגדיר א. וו. ד. ווגאן במצ'ילי באפריל 1941. כשהגיע לווילה אורסיני ליד סולמונה עם פיליפ נים, ריצ'רד אוקונור, ג'ון קומב וג'ורג' יאנגהוסבנד, הוא נשלח ל-Castello de Vincigliata PG12 ליד פירנצה באותה שנה. כפי שכתב עליו אדריאן קרטון דה ויארט, "הוא גם היה אדם מוכשר ביותר, עשה סקיצות מענגות, היה 'זייפן' ממדרגה ראשונה - מה שללא ספק יכול היה להניב לו הכנסה קבועה בעולם התחתון".<ref>Carton de Wiart p. 194</ref><ref>Hargest pp. 113, 114</ref> ידוע בתור 'GP', הוא היה מוזיקאי בעל ידע "והוביל את המקהלה בתפילות הכנסייה שלנו ביום ראשון".<ref>Neame p. 304</ref><ref>Fleming, pp.109–112</ref> בספטמבר 1943 נמלט עם שאר הקצינים ולאחר הרפתקאות שונות הגיע לרומא, שם השיג מקלט במנזר, עד שהגיעו בעלות הברית; הוא פרש מהצבא ב-1944.<ref>MRD Foot, p. 167</ref><ref name="lh" />

=== לאחר המלחמה ===
בפנסיה התגורר גמבייר-פארי בבית וויברס בקאסל קומב ליד צ'יפנהאם וב-House Forest Gate בפונדגייט ליד קרובורו והפך לסגן לוטננט של וילטשייר.<ref name="WWW">Who Was Who (1971–1980). London: A & C Black, 1981. , p. 286.</ref> הוא נפטר בסאסקס ב-30 באפריל 1976.

== קישורים חיצוניים ==

== הערות שוליים ==

קטגוריה:בריטים שנשבו במלחמת העולם השנייה
קטגוריה:בוגרי איטון קולג'
קטגוריה:בוגרי המכללה הצבאית המלכותית בסנדהרסט
קטגוריה:מעוטרי הצלב הצבאי
קטגוריה:גנרלים בריטים במלחמת העולם השנייה
קטגוריה:בריטים שנולדו ב-1891
קטגוריה:בריטים שנפטרו ב-1976
סרטי ליונסגייט

סרטי ליונסגייט (לשעבר נקרא Cinépix Film Properties) הוא אולפן הפקת סרטים והפצת סרטים קנדי-אמריקאי<ref></ref> שנוסד בקנדה בשנת 1962.

כיום הוא חטיבה של אולפני ליונסגייט ומרכזו בסנטה מוניקה, קליפורניה.<ref></ref>

ליונסגייט הוא אולפן הקולנוע הגדול והמצליח ביותר באמריקה הצפונית. האולפן מתמקד בסרטים זרים ועצמאיים והפיץ זיכיונות של סרטים שזכו להצלחה מסחרית בין-לאומית, כולל "המסור", "משחקי הרעב", "רמבו", "מפוצלים", "ג'ון וויק", "הוסטל" ו"רוח זדונית".<ref></ref> הסרט המכניס ביותר שיצא בהפצת סרטי ליונסגייט הוא "משחקי הרעב: התלקחות".<ref></ref>

==קישורים חיצוניים==
* 

== הערות שוליים ==

קטגוריה:חברות אמריקאיות להפקת סרטים
ררי האריה

ררי האריה (או: רה רי האריה; באנגלית: Raa Raa the Noisy Lion, "רה רה האריה הרועש") היא סדרת טלוויזיה בריטית לילדים בהנפשת סטופ מושן. בבריטניה הסדרה שודרה ב-CBeebies בשנת 2011. בישראל הסדרה שודרה בשנת 2012 בערוץ לולי. הסדרה בת 3 עונות ו-78 פרקים באורך 10 דקות.

שיר הפתיחה בדיבוב העברי בוצע על ידי לורה שופוב ודייוויד לרנר.

== עלילה ==
רה רי הוא אריה שגר בג'ונגל יחד עם חבריו המכונה <nowiki>ג'וני ג'וני ג'ונגל</nowiki>, בכל פרק הוא וחבריו יחוו הרתפקאות וילמדו מילים חדשות וצלילים.

== דמויות ==
* רה רי (Raa Raa - רה רה) (מכונה גם: ררי): אריה צהוב, הדמות הראשית בתוכנית, גר בבית עץ ונוהג באוטו המכונה <nowiki>אוטו ג'ונגל</nowiki>.
* פילי (Huffty - האפטי): פיל כחול, גר בנדנדה, אוהב מוזיקה ונוהג ברכבת.
* טופסי (Topsy): ג'ירפה צהובה, גרה בספרייה, אוהבת לקרוא ספרים.
* קרוקי (Crocky): תנין ירוק, גר בשפת האגם, מומחה בקלפוץ במקל פוגו.
* זזי (Zebby - זבי): זברה סגולה, גרה בקקטוס, אוהבת לשחק, ולעיתים גובעת מרעב.
* אוו אוו (Ooo Ooo): קוף חום, גר בעץ, אוהב לאכול בננות ולהפתיע את שאר הדמויות.

== מדבבים ==
הדיבוב העברי הופק על ידי יעל אללוף ובוים על ידי דן שצברג.
{| class="wikitable"
!שם הדמות
!מדבב\ת באנגלית
!מדבב\ת בעברית
|-
|רה רי
|בראדלי שדן
|עומר שטיינברג
|-
|פילי
|אוליבר דילון
|אורן בכר
|-
|טופסי
|עדן ג'ארט
|הללי היבש
|-
|קרוקי
|מקס מילר
|אורן בכר
|-
|זזי
|מיה האן
|איה יגול
|-
|אוו אוו
|ג'יימי אורן
|טום ליבוביץ
|-
|מספרת
|לורין קלי
|אורנה כץ
|}

== קישורים חיצוניים ==
* 

* 
קטגוריה:סדרות טלוויזיה לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:ערוץ לולי: סדרות
קטגוריה:סדרות ערוץ הופ!
קטגוריה:סדרות CBeebies
קטגוריה:סדרות טלוויזיה בריטיות שעלו לשידור בשנות ה-2010
מירא שלח עבוד

מירא שָלָח עָבּוּד (בערבית: ميرا شلح عبود; באנגלית: Mira Shalah-Abboud; נולדה ב-1992) היא מדענית ישראלית. בגיל 25 הפכה לאישה הראשונה מהמגזר הערבי שמחזיקה בתואר דוקטור במדעי המחשב בישראל.

== השכלה ==
מירא למדה בבית הספר היווני קתולי בשפרעם. בגיל 15 התקבלה לתוכנית "אתגר" בחוג למדעי המחשב באוניברסיטת חיפה, שם השלימה תואר ראשון. היא המשיכה את לימודיה לתואר שני בטכניון, במסלול ישיר לדוקטורט, בהנחיית פרופסור גיל ברקת מהפקולטה למדעי המחשב. את תואר הדוקטור קיבלה בשנת 2018 בגיל 25 שנה.<ref name=":0"></ref><ref></ref>

בין השנים 2019–2021 למדה מירא לפוסט דוקטורט באוניברסיטת סטנפורד.<ref></ref>

== הישגים ==
כותרת עבודת הדוקטורט של מירא שלח היא: "נוסחאות וקבועי גידול חיות סריג על סריגים ריבועיים ומשולשים", בעיה הקיימת כבר למעלה מ-100 שנה בעולם המתמטיקה. מירא ניסתה לפתור את הבעיה באמצעות תוכנות שהיא עצמה פיתחה והצליחה להוכיח באופן אוטומטי משפטים מתמטיים ולפתור בעיות שהיו עד אז ללא תשובה. היא לא פתרה את הבעיה שאותה חקרה, אך דרך הפתרון והתוכנות יאפשרו לפתח מודלים מתמטיים המתארים "מצבים פיזיקליים מורכבים, כמו פעפוע של חומר מתוך חומר (למשל מים מתוך האדמה) או שבירת המודל התלת־ממדי של חלבונים".<ref name=":1"></ref><ref name=":2"></ref>

בלימודי הפוסטדוקטורט היא למדה וחקרה "פיתוח כלים שיעזרו לאדם בעולם הממשי ליצור יצירות תלת־ממדיות בעולם הווירטואלי ולהפך: פיתוח כלים שיעזרו לעבור מהעולם הווירטואלי ליצירות בעולם האמיתי", בהנחיית הפרופסורים ליאונידס גויבאס (Leonidas J. Guibas) ומניש אגראוואלה (Maneesh Agrawala).<ref></ref>

מירא שלח עבוד פרסמה 17 מאמרים על אודות המחקרים שלה (חלקם בשיתוף עם נוספים).<ref></ref>

לאחר לימודיה היא שותפה ומשמשת כ CTO בסטארטאפ המפתח איפור אוטומטי (Automated Makeup Application).<ref name=":2" /><ref></ref><ref></ref><ref></ref>

== פרסים והוקרה ==
* מירא זכתה במהלך לימודיה ביותר מ-10 פרסי הצטיינות.<ref name=":1" />
* בשנת 2019 היא נבחרה על ידי מגזין פורבס ישראל כאחת מ-30 הצעירים המבטיחים מתחת לגיל 30 (30Under30).<ref></ref>
* בשנת 2019 היא נבחרה לאחת מ-200 החוקרים הצעירים המבטיחים בעולם, שהשתתפו בהיידלברג, בכנס "Heidelberg Laureates Forum", המפגיש למשך שבוע את הדור הצעיר של המדענים הצעירים עם זוכי הפרסים היוקרתיים ביותר במתמטיקה ובמדעי המחשב (כמו: פרס טיורינג ומדליית פילדס, פרס אבל, מדליית אבקוס של האיחוד המתמטי הבין-לאומי).<ref name=":1" />
* לקראת שהותה ולימודיה בסטנפורד, קיבלה מירא מלגה בסך 50,000 דולר מקרן המלגות של .<ref name=":0" />
* בחודשים מרץ ואפריל 2022, במסגרת ציון יום האשה הבין-לאומי הוצג איור של מירא על אריזות (קרטונים) החלב של חברת תנובה בישראל, בשל היותה מנהיגה, חלוצה מעוררת השראה וסוללת דרך.<ref></ref>

== פרטים אישיים ==
מירא נשואה לד"ר אמיר עבוד, תאורטיקן במדעי המחשב העובד בקבוצת מחקר של IBM.<ref name=":0" /> אמיר עבוד למד בתוכנית "אתגר" באוניברסיטת חיפה, עבר לטכניון והשלים את לימודיו לתואר שני. את הדוקטורט קיבל לאחר לימודיו באוניברסיטת סטנפורד.<ref></ref>

== קישורים חיצוניים ==
* [https://www.dmag.co.il/pub/technion/Ta19/40/ אודות מירה שלח עבוד במגזין הטכניון, חורף 2019]

== הערות שוליים ==

קטגוריה:מדעניות ישראליות
קטגוריה:מדענים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו ב-1992
קטגוריה:ישראלים שנולדו ב-1992
מסעוד פרזאד

מסעוד פרזאד (בפרסית: مسعود فرزاد; 1906 – 26 בספטמבר 1981) היה ספרן ומשורר פרסי.

==ביוגרפיה==
פרזאד למד במכללה האמריקאית בטהראן ולאחר מכן הועסק כמתרגם במשרד האוצר. ב-1929 נשלח פרזאד ללונדון במלגה ממשלתית ללימודי כלכלה אך חזר הביתה שנתיים לאחר מכן לפני שסיים את הקורס. במשך תשע השנים הבאות היו לו מגוון משרות חוזיות כמתרגם במספר משרדים ומשרדים ממשלתיים בטהרן.

לאורך תקופה זו כתב שירה, בעיקר במסגרת המסורת הקלאסית. ב-1942 פרסם מבחר משיריו בכרך שכותרתו Waqtī ke šāʿer būdam (כשהייתי משורר). הוא גם החל לעבוד על מהדורה חדשה של "דיבן" מאת חאפז, משימה שעליה עבד לאורך כל חייו. בניגוד לנורמות אקדמיות מקובלות של מחקר טקסטואלי, הוא סירב לתת קדימות לכתבי יד עתיקים יותר שקיימים, ובמקום זאת התמקד בדימוי מחשבתי של חאפז כמשורר אידיאלי, שבשירתו היו האותנטיים והמושלמים ביותר זהים. מלכתחילה נחשבה גישה זו למפוקפקת, ופרזאד מעולם לא זכה להכרה שטען שלה הוא ראוי.

בשנות ה-30 של המאה ה-20 הכיר פרזאד שלושה משוררים נוספים, ואלה יצרו ביחד קבוצה שכונתה בשם "חבורת הארבעה". אחד המשוררים בחבורה, צאדק הדאיאת, שיתף פעולה עם פרזאד לשם כתיבת יצירות משותפות וכן סייע לו למצוא מוציא לאור לפרסומיו. עם זאת, פרזאד הסתכסך עם מינובי, אחד המשוררים הנוספים בחבורה.

ב-1942 עבר פרזאד ללונדון כעובד במדור הפרסי של תאגיד השידור הבריטי, תפקיד בו מילא במשך שמונה שנים. לאחר מכן, הצטרף לשגרירות איראן בלונדון כאיש צוות מקומי. מאוחר יותר הוא הופקד על מדור הסטודנטים וגם הפך לנספח התרבות במשך קרוב לעשור.

==קישורים חיצוניים==
* [https://iranicaonline.org/articles/farzad FARZĀD, MASʿŪD], באנציקלופדיה איראניקה 

קטגוריה:משוררים איראנים
קטגוריה:ילידי 1906
קטגוריה:איראנים שנפטרו ב-1981
איסוף סיסוקו

איסוף במבה סיסוקו (בצרפתית: Issouf Bemba Sissokho; נולד ב-30 בינואר 2002) הוא כדורגלן מאלי המשחק בעמדת הקשר במכבי תל אביב מליגת העל.

== קריירת מועדונים ==
סיסוקו גדל במחלקת הנוער של דרבי אקדמי במאלי. ב-30 בינואר 2020 חתם בז'ירונדן דה בורדו מליגת העל הצרפתית,<ref></ref> והחל לשחק בקבוצת המילואים של המועדון. בשנת 2021 החל לשחק בקבוצה הראשונה של המועדון.

באוגוסט 2024 חתם במכבי תל אביב מליגת העל לשלוש שנים עם אופציה לעונה נוספת.

== קריירה בינלאומית ==
נכלל בסגל הנבחרת האולימפית של מאלי לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני בורדו
קטגוריה:כדורגלני מכבי תל אביב
קטגוריה:כדורגלנים מאלים באולימפיאדת פריז (2024)
קטגוריה:ספורטאים מאלים בצרפת
קטגוריה:ילידי 2002
קישיין תומפסון

קישיין תומפסון (באנגלית: Kishane Thompson; נולד ב-17 ביולי 2001) הוא אצן מג'מייקה. סגן אלוף אולימפי (פריז 2024), בעל תוצאת השנה בעולם (2024) והתוצאה התשיעית בכל הזמנים בריצת 100 מטר (9.77 שניות).

== ביוגרפיה ==

===2023===
במסגרת ליגת היהלום שנערכה בשיאמן, הרפובליקה העממית של סין ב-2 בספטמבר 2023 הוא סיים שני בריצת 100 מטר בשיא אישי חדש של 9.85 שניות, אחרי כריסטיאן קולמן (9.83 שניות) ולפני פרד קרלי (9.96 שניות), שניהם מארצות הברית.

===2024===
====תוצאת השנה בעולם====
במבחנים הג'מייקנים לאולימפיאדת פריז (2024) שנערכו ב-28 ביוני 2024 הוא ניצח בריצת 100 מטר בתוצאת השנה בעולם של 9.77 שניות והתוצאה התשיעית בטיבה בכל הזמנים, הוא הקדים את אובליק סוויל (9.82 שניות) ואקים בלייק (9.92 שניות). כבר בשלב המוקדמות הוא קבע שיא אישי חדש של 9.82 שניות.
====סגן אלוף אולימפי====
באולימפיאדת פריז שנערכה ב-4 באוגוסט זכה במדליית כסף בריצת 100 מטר בתוצאה של 9.79 שניות, אחרי נואה ליילס שקבע שיא אישי חדש של 9.79 שניות, ולפני פרד קרלי (9.81 שניות), שניהם מארצות הברית.

== שיאים אישיים ==
====אצטדיון====
* ריצת 100 מטר: 9.77 שניות (2024)

== קישורים חיצוניים ==

קטגוריה:אצנים ג'מייקנים
קטגוריה:משתתפים ג'מייקנים באולימפיאדת פריז (2024)
קטגוריה:אתלטים באולימפיאדת פריז (2024)
קטגוריה:ילידי 2001
אמה קוק

אמה קוק (בהולנדית: Emma Kok; נולדה ב-12 במרץ 2008) היא זמרת הולנדית. זוכת העונה העשירית (2021) של The Voice Kids. הביצוע שלה לשיר "Voilà" עם אנדרה ריאו ותזמורת יוהאן שטראוס הפך לוויראלי, וצבר למעלה מ-50 מיליון צפיות ב-YouTube.

== ביוגרפיה ==
קוק נולדה במאסטריכט וגדלה בקרקראדה. הוריה, נטלי וויקו קוק, שניהם מוזיקאים שנפגשו באולם קונצרטים. יש לה שני אחים. אחיה אנזו, הוא כנר ואחותה סופי זמרת קלאסית. היא סובלת מגסטרופרזיס וניזונה מצינור האכלה מגיל תשעה חודשים. היא הצהירה שהמחלה הציקה לה מאז היותה בכיתה ה' בגלל שגרמה לה לגובה נמוך יותר.

ביוני 2021 זכתה בעונה העשירית של The Voice Kids בהדרכתו של הראפר . באוגוסט אותה שנה, היא שרה בלימבורג בקונצרט למען קורבנות השיטפונות באירופה ב-2021.

ב-11 במרץ 2022, קוק הוציאה את הסינגל הראשון שלה, "תן לי להיות פרפר" "Laat Mij Een Vlinder Zijn".

ביולי 2023 הכנר והמנצח ההולנדי אנדרה ריאו, הזמין אותה לבצע את "Voilà" בסדרת הקונצרטים השנתית שלו בכיכר Vrijthof. הופעה זו הפכה לוויראלית, וצברה 2.6 מיליון צפיות בחמישה ימים ובהמשך למעלה מ-50 מיליון. בהשמך אותה שנה היא הוציאה עוד שני קאברים עם ריאו: "White Christmas", ו"All I Want for Christmas Is You". בדצמבר אותה שנה היא השתתפה בקונצרטים לחג המולד של ריאו במרכז התערוכות והכנסים של מאסטריכט. בחג המולד, היא התארחה בתוכנית Die Helene Fischer, שם שרה את "Voilà" עם הלנה פישר.

בינואר 2024 הצטרפה לסיבוב ההופעות העולמי של ריאו. ב-24 באפריל, היא הייתה פרזנטורית בטקס פרסי המוזיקה בלאוסדן. חודש שלאחר מכן, ביום השחרור, היא שרה בקונצרט השנתי ב-5 במאי באמסטל באמסטרדם. בקונצרט השתתפו וילם-אלכסנדר, מלך הולנד ומקסימה, מלכת הולנד.

==קישורים חיצוניים==
* 

* 
* 

קטגוריה:זמרות הולנדיות
קטגוריה:הולנדים שנולדו ב-2008
זיו בן שימול

זיו בן שימול (נולד ב-27 בינואר 2004) הוא כדורגלן ישראלי המשחק בעמדת הקשר בבני יהודה תל אביב מהליגה הלאומית בהשאלה ממכבי חיפה.

==קריירה==
בן שימול התחיל לשחק כדורגל בקבוצת הילדים של בית"ר מעלה אדומים במדיה כבש כאשר בשיאו כבש 62 שערים בעונה. בגיל 16 הצטרף לקבוצת הנוער של מכבי חיפה.

בקיץ הושאל להפועל עפולה. ב-5 באוקטובר הבקיע את שער הבכורה שלו בקבוצה בוגרת כלשהי בתיקו 1-1 הפועל אום אל-פחם. ב-29 בינואר 2024 חזר למכבי חיפה. ב-28 בפברואר ערך את הופעת הבכורה שלו בקבוצה בניצחון 0-2 נגד הפועל אום אל-פחם במסגרת שמינית גמר גביע המדינה בו בישל את השער השני לפרנצדי פיירו. ב-17 במרץ ערך את הופעת הבכורה שלו בליגת העל בתיקו 0-0 נגד הפועל תל אביב.

בקיץ 2024 הושאל לבני יהודה מהליגה הלאומית.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מעלה אדומים: כדורגלנים
קטגוריה:כדורגלני מכבי חיפה
קטגוריה:כדורגלני הפועל עפולה
קטגוריה:כדורגלני בני יהודה תל אביב
קטגוריה:ישראלים שנולדו ב-2004
שחר (סרט, 2014)

שחר (באנגלית:Dawn, בצרפתית: L'Aube, בגרמנית: Morgengrauen ) הוא סרט דרמה פסיכולוגי בהפקה שווייצרית גרמנית בריטית וישראלית, בבימויו של רומד ויידר, נכתב על ידי בילי מקינון ומבוסס על הרומן שחר מאת הסופר הישראלי וזוכה פרס נובל אלי ויזל, שיצא לאקרנים בשנת 2014.

== תקציר ==
ארבעה חברים לנשק מפעילים לחץ על אלישע הצעיר, שיתגבר על נקיפות המצפון שלו ויתמסר לחלוטין למאבק המזוין.

השנה היא 1947, ארץ ישראל (פלשתינה) נמצאת תחת שלטון המנדט הבריטי. המחתרת הציונית נלחמת נגד מדיניות הבריטים ולמען הקמת מדינה יהודית בארץ ישראל.

דוד, חבר בארגון ההגנה נידון זה עתה למוות על ידי השלטונות האנגליים.
בניסיון להרתיע את הבריטים ולמנוע את מותו של דוד, חטפה ההגנה קצין בריטי בשם דוסון שאותו הם מנסים להחליף עבור חברם.
חברי המחתרת מבלים את הלילה ביחד וממתינים לתוצאות המשא ומתן.
אם בעלות השחר הבריטים יתלו את חברם, אחד מהם ייאלץ להוציא להורג את הקצין האנגלי המוחזק כבן ערובה.

== ביקורות ==
מבקרת הקולנוע איירין גנהארט את המשחק בסרט ותיארה אותו כ"מחושב בחדות, שזור בעדינות. האווירה בשחר היא מעיקה בכללותה. אין מנוס מהלילה הזה שבו אלישע חווה את חניכתו הסופית כלוחם התנגדות, מורד, לוחם חופש או איך שלא תרצו לקרוא לזה. כי העסקה שמתרחשת היא: חיים תמורת חיים."<ref></ref>

לדברי המבקרת לורי רובק: "הסצנות בין אייזקס לבסמן הן גולת הכותרת של הסרט: אינטנסיביות, מעיקות, מעורפלות. "שחר" הוא תשעים דקות של מתח על יכולת המניפולציה של אנשים - והתוכן עדיין רלוונטי מאוד היום.“<ref>[http://www.aargauerzeitung.ch/kultur/schauspieler-joel-basman-attentaeter-waren-nicht-von-anfang-an-so-129274841 Aargauer Zeitung]</ref>

== שחקנים ==
* יואל בסמן (אלישע)
* מוריס כהן (יואב)
* שרה אדלר (אילנה)
* לירון לבו (גד)
* רמי הויברגר (גדעון)
* ג'ייסון אייזקס (דוסון)

==קישורים חיצוניים==

== הערות שוליים ==

קטגוריה:סרטי דרמה
שחר (רומן)

שחר הוא רומן מאת אלי ויזל, שיצא לאור ב-1961. שחר הוא הספר השני בטרילוגיה - לילה, שחר ויום - המתארת את חוויותיו ומחשבותיו של ויזל במהלך השואה ולאחריה. <ref>Blum, Harold. [https://books.google.com/books?id=1rjZP2Nldi0C&pg=PA69 Elie Wiesel's Night]. Infobase Publishing, 2009, p. 69.</ref>

בניגוד ללילה, שחר הוא יצירה בדיונית. <ref>Wiesel, Elie. The Night Trilogy. p. 139 </ref> הרומן מספר את סיפורו של אלישע, ניצול שואה, שמגיע לאחר המלחמה לארץ ישראל בתקופת המנדט הבריטי ומצטרף ל"תנועה" (ככל הנראה לאצ"ל), קבוצה צבאית למחצה שנחושה הדעתה לסלק את הבריטים מהארץ. לילה אחד, הוא מקבל פקודה ולפיה עליו להוציא להורג קצין בריטי עם עלות השחר. הרומן עוסק בעיקר במאבק הפנימי שלו לקראת ההוצאה להורג, במבט לאחור על חייו ועל האירועים והאישים שהשפיעו עליהם. <ref>Wiesel, Elie. The Night Trilogy. p. 140 </ref>

== הערות שוליים ==
אורסוס (וודקה)

אורסוס (באנגלית: Ursus) היא וודקה איסלנדית.

המתכון פותח על ידי משפחת מזקקים איסלנדית מסורתית בתחילת המאה העשרים<ref></ref>.

בשנת 1994, חברת אורסוס הייתה נותנת החסות הראשית של קבוצת פסיפיק מהפורמולה 1.

בשנת 1995, החלה להיות מיוצרת על ידי מזקקת Distillery De Hoorn BV מהעיר הורן, הולנד.

החל משנת 2004, תהליך זיקוק הוודקה וניהול המותג מתבצע על ידי חברת דיאג'יו (Diageo), המשמשת כבעלים של מותג הוודקה סמירנוף.

במהלך השנים, הופצה הוודקה במגוון טעמים: לימון, שזיף קרסייה וענבי שועל<ref></ref>.

==קישורים חיצוניים==

* [http://www.diageo.com/ Diageo] האתר של חברת דיאגו
* 

==הערות שוליים==

קטגוריה:וודקה
קטגוריה:מותגי דיאג'יו
רומד ויידר

רומד ויידר (Romed Wyder; נולד ב-1967) הוא יוצר קולנוע שווייצרי.<ref></ref> מתגורר בז'נבה מאז 1989.<ref>[http://www.swissfilms.ch/en/information_publications/festival_search/festivaldetails/-/id_person/94 Swiss Films]</ref>

== ביוגרפיה ==
רומד ויידר נולד בשנת 1967 בעיר בריג-גליס בקנטון וואלה, שבשווייץ. בשנת 1995 סיים את לימודי התואר במחלקה לקולנוע של אוניברסיטת ז'נבה לאמנות ועיצוב (HEAD) (לשעבר École Supérieure des Beaux-Arts, ז'נבה).

ויידר הוא חבר לשעבר ב-Cinéma Spoutnik והקים את Laika Films עם חמישה יוצרי סרטים נוספים בשנת 1993.<ref>[http://www.laika.info Laika Films]</ref> רומד פיתח מערכת קלטת לסרט ומחולל ווידג'טים מקוון. הוא הקים את Paradigma Films SA בשנת 2003.<ref>[http://www.paradigmafilms.ch Paradigma Films]</ref> במהלך 12 שנים הוא היה חבר ב-וועדת הקולנוע הפדרלית. בין 2005 ל-2008 הוא היה נשיא איגוד יוצרי הסרטים השווייצרי<ref>[http://www.arf-fds.ch ARF FDS]</ref> וכיום הוא חבר בחבר הנאמנים של סרטים שווייצרים ושל הוועד המנהל של האקדמיה השווייצרית לקולנוע. הוא עובד כבמאי, מפיק ותסריטאי מאז 1990.

== פילמוגרפיה ==
* מפגש חולף (Une histoire provisoire) בבימויו של רומד וידר; נכתב על ידי נאסים אחמדפור ורומד ויידר, בהפקת רומד ויידר, סיריל גרבר, באדי מינק, אלכסנדר דומרייכר-איבנסאנו (2022, בדיוני, 85 דקות, DCP)
* Et Israel fut... בימוי וכתיבה של רומד וידר; הפקה על ידי יסמין עבד אל עזיז ורומד ויידר (2018, סרט תיעודי, 52 דקות, DCP)<ref></ref>
* שחר בבימויו של רומד ויידר; נכתב על ידי בילי מקינון; מבוסס על רומן מאת אלי ויזל; הופק על ידי סמיר ורומד ויידר (2014, בדיוני, 95 דקות, DCP)<ref></ref><ref></ref>
* Ménagerie intérieure בבימויו של Nadège de Benoit-Luthy, נכתב על ידי Nadège de Benoit Luthy וניקול Borgeat, בהפקת רומד ויידר (2007, בדיוני, 18 דקות, 35 מ"מ)
* אבסולוט ביים והפקה של רומד ויידר, נכתב על ידי רומד ויידר, איב מוגני ומריה ווצלאוויק (2004, עלילתי, 94 דקות, 35 מ"מ)<ref>[http://www.absolut-film.com האתר הרשמי של הסרט ABSOLUT ]</ref><ref></ref>
* Pas de café, pas de télé, pas de sexe בימוי והפקה של רומד ויידר, נכתב על ידי רומד ויידר ומריה ווצלאוויק (1999, בדיוני, 87 דקות, 35 מ"מ)<ref>[http://www.laika.info Laika סרטים]</ref>
* Écran d'argile בימוי, כתב והפקה של רומד ויידר ומריה ווצלאוויק (1997, סרט תיעודי, 53 דקות, 16 מ"מ)
* טיול בימוי, כתב והפקה של רומד ויידר (1996, סיפורת, 21 דקות, 35 מ"מ)
* סקוואטרס בימוי, כתב והפקה של רומד ויידר (1995, סרט תיעודי, 70+55 דקות, 16 מ"מ)
* נובמבר ליד הים בימוי, כתב והפקה של רומד ויידר (1992, בדיוני, 5 דקות, 16 מ"מ)

=== קישורים חיצוניים ===

== הערות שוליים ==

קטגוריה:במאים שווייצרים
קטגוריה:שווייצרים שנולדו ב-1967